
שלום רב,
הנדון: בקשתכם מיום 19.6.24 לקבלת מידע אודות יום חוזר מינהל הרפואי בעניין הטיפול בנפלים עוברים מתים תינוקות רכים ומצבי אובדן הריון
להלן התייחסותנו לבקשתכם שבנדון, כאשר לצד כל שאלה, מופיעה התשובה הרלבנטית, בפונט שונה:
1. נוהל משרד הבריאות "טיפול בנפלים עוברים מתים תינוקות רכים ובחלקי גוף אדם" מס' 24/2014 מבקש להסדיר את נושא קבורתם של נפלים, עוברים ותינוקות רכים (להלן: "הנוהל"). 
2. נבקש לקבל את המידע הבא:
(1) מידע בנוגע להליך הקבורה:
(1) אילו חברות קבורה מבצעות את הליך הקבורה במקרה בו ההורים מבקשים שההליך ינוהל על ידי בית החולים?
תשובה: חברה קדישא
(2) באילו בתי עלמין קוברות חברות קבורה אלו? 
תשובה: בקשתכם נדחית על בסיס סיף 8(3) לחוק מאחר והמידע אינו ברשותנו. אנו ממליצים לפנות בשאלה זו לחברה קדישא. 
(3) האם התשובה לשאלה זו משתנה בהתאם למעורבות ההורים בהליך הפרידה או הקבורה? אם כן, נודה לפירוט. 
תשובה: בקשתכם נדחית על בסיס סיף 8(3) לחוק מאחר והמידע אינו ברשותנו. אנו ממליצים לפנות בשאלה זו לחברה קדישא.
(4) בסעיף זה נבקש לקבל את המידע הנוגע לשנת 2023, וכן לגבי שנה זו – 2024 – אם השתנו חברות הקבורה ו/או בתי העלמין. \
תשובה: עדיין חברה קדישא מטפלת בקבורה גם בשנת 2024
(2) מעורבות ההורים בהליך הקבורה: נבקש לקבל את הנתונים הבאים ביחס לנפטרים יהודים:
(1) כמה משפחות בחרו באפשרות של קבורה באמצעות בית החולים?
תשובה:  18
(2) כמה משפחות בחרו לתאם בעצמם את הליך הקבורה עם חברה קדישא? 
תשובה: 53
(3) נודה לקבלת העתק של טופס א' (טופס מסירת נפל) וטופס ב' (טופס העברת עובר/תינוק רך), בהם משתמש בית החולים בעת העברת נפל או עובר לקבורה. במידה ובית החולים אינו משתמש בטפסים אלו, נודה לקבלת הטופס המשמש את בית החולים להעברת נפלים, עוברים או תינוקות לקבורה.
תשובה: מצורף הטפסים המבוקשים
הנכם רשאים לעתור כנגד החלטה זו לבית המשפט לעניינים מנהליים בנצרת בתוך 45 ימים. 

